শেয়ার বাজার নিম্নমুখী, সতর্ক বিনিয়োগকারীরা

নয়াদিল্লি: শেয়ার বাজার (Share Market) নিম্নমুখী (Down)। বৃহস্পতিবার দিনের শুরুতে, সেই একই অবস্থা বজায় থাকল। সতর্ক বিনিয়োগকারীরা (Investors)। বিএসই সেনসেক্স (sensex) দিনের শুরুতেই ৫০০ পয়েন্ট নিচে। সেনসেক্স দিন শুরু করে ৭৭ হাজার ৬৬৮.৭২ পয়েন্ট দিয়ে।

অন্যদিকে নিফটিও (Nifty) নিচের দিকে চলে গিয়ে ২৩ হাজার ৫৩৭.১০ পয়েন্টের দিকে। এদিন দিনের শুরুতে সেনসেক্স ৪৪৮.২১ পয়েন্ট নিচে থেকেই চলা শুরু করে। তার পয়েন্ট দাঁড়ায় ৭৭ হাজার ৭০০.২৮ । নিফটিও ১৪২.৮৫ পয়েন্ট নিচের দিক থেকেই দিন শুরু করে। তখন তার পয়েন্ট ছিল ২৩ হাজার ৫৪৬.১০ পয়েন্ট।

আরও পড়ুন: ২৫ বছর জেলে থাকা বন্দিকে মুক্তি দিল সুপ্রিম কোর্ট

তবে এই পরিস্থিতিতেও তবে এদিন টিসিএস হাল ধরে রেখেছে। কিউথ্রি সিজনে টিসিএসের এই ফল বাজারকে কিছুটা হলেও ধরে রাখে। তবে টিসিএস ছাড়াও টাটা এলেক্সি, জিটিপিএল হ্যাথওয়ে, মিশাখা এক্সিম, প্যাডম কটন ইয়ার্নস, টেমো প্রোডাকশান, ভিভো বায়ো টেক এই সব শেয়ারের দাম উপরের দিকে না উঠলেও নিজের জায়গায় স্থির রয়েছে।

শেয়ার বাজারের বিশেষজ্ঞরা মনে করছেন দিনের শুরুতে প্রতিদিনই এই রকম অবস্থা দেখা দিচ্ছে। যেভাবে দেশের ব্যাঙ্কিং সেক্টরের শেয়ারের পতন রয়েছে সেজন্য শেয়ার বাজারের এই নিম্নমুখী হাল চলবে।

বিদেশের বাজার বিশেষত মার্কিন দেশের অর্থনীতি এখন কিছুটা হলেও অস্থির অবস্থায় রয়েছে। তাই ভারতে এর প্রভাব পড়ছে।

এদিকে এগিয়ে আছে বাজেট। ফেব্রুয়ারিতে বাজেট ঘোষণা করা হয়। তার উপরে শেয়ার বাজারের ওঠানামা নির্ভর করবে।